Document ID: 32002R0349

Komisijas Regula (EK) Nr. 349/2002
(2002. gada 25. februāris),
ar ko groza Regulu (EK) Nr. 896/2001, ar kuru nosaka sīki izstrādātas noteikumus Padomes Regulas (EEK) Nr. 404/93 piemērošanai attiecībā uz banānu importēšanas kārtību Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2587/2001 [2], un jo īpaši tās 20. pantu,
tā kā:
(1) Komisijas Regulā (EK) Nr. 896/2001 [3], kurā jaunākie grozījumi izdarīti ar Regulu (EK) Nr. 2351/2001 [4], paredzēti sīki izstrādāti Regulas (EEK) Nr. 404/93, kas jāpiemēro no 2001. gada 1. jūlija, īstenošanas noteikumi, lai pārvaldītu minētās regulas 18. panta 1. punktā paredzētās importa tarifu kvotas.
(2) Ar 18. panta 1. punktu Regulā (EEK) Nr. 404/93, kas grozīta ar Regulu (EK) Nr. 2587/2001, no 2002. gada 1. janvāra groza importa tarifu kvotas. Jo īpaši ar to samazina tarifu kvotu C par 100000 tonnu un rezervē piekļuvi šai kvotai tiem produktiem, kuru izcelsme ir ĀKK valstīs; minēto grozījumu dēļ būtu jāatceras, ka ĀAK izcelsmes produktu tirdzniecības struktūrām ir raksturīga tādu dažādu komerciālu darbību lielāka integrācija, kuras galvenokārt veic tradicionālie uzņēmēji, kā definēts Regulas (EK) Nr. 896/2001 3. panta 1. punktā. Lai nodrošinātu importa plūsmu nepārtrauktību un vienlaicīgi piešķirtu netradicionālajiem uzņēmējiem daļu no tarifu kvotas C, kas dod viņiem iespēju turpināt darbību šajā tirdzniecības nozarē, kā arī, lai veicinātu godīgu konkurenci, būtu jāprecizē tarifu kvotas C piešķiršana tradicionālajiem un netradicionālajiem uzņēmējiem un iepriekš minētās regulas 2. pants būtu attiecīgi jāgroza; jaunajam kvotu sadalījumam būtu precīzāk jāatbilst darbībām, ko faktiski veikuši abu kategoriju uzņēmēji pēdējos trīs gados.
(3) Regulas (EK) Nr. 896/2001 pielikumā ir uzskaitītas dalībvalstu kompetentās iestādes, kuras izdod licences attiecībā uz banānu importu no trešām valstīm; ievērojot vairāku dalībvalstu paziņojumus, minētais pielikums būtu jāgroza.
(4) Ņemot vērā Regulā (EK) Nr. 896/2001 noteiktos termiņus, šai regulai jāstājas spēkā nekavējoties.
(5) Banānu pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Ar šo Regulu (EK) Nr. 896/2001 groza šādi:
1) Regulas 2. pantu aizstāj ar šādu:
"2. pants
1. Tarifu kvota A un B, kā paredzēts Regulas (EEK) Nr. 404/93 18. panta 1. punkta a) un b) apakšpunktā, ir pieejamas šādas:
a) 83 % tradicionālajiem A/B uzņēmējiem, kā noteikts šīs regulas 3. panta 2. punktā;
b) 17 % netradicionālajiem A/B uzņēmējiem, kā noteikts šīs regulas 6. pantā.
2. Tarifu kvota C, kā paredzēts Regulas (EEK) Nr. 404/93 18. panta 1. punkta c) apakšpunktā, ir pieejama šāda:
a) 89 % tradicionālajiem C uzņēmējiem, kā noteikts šīs regulas 3. panta 3. punktā;
b) 11 % netradicionālajiem C uzņēmējiem, kā noteikts šīs regulas 6. pantā."
2) Pielikumu aizstāj ar šīs regulas pielikumu.
2. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 25. februārī

Labels: 3
17
15
6